อุตตม จ่อ เสนอมาตรการดูแลเศรษฐกิจระยะ 2 ต่อครม. รับมือโควิด-19 
รมว.คลัง โพสต์เฟซ เตรียมนำเสนอมาตรการ ศก.ระยะ 2 ต่อครม.โดยเร็วสุด เพื่อดูแลผู้ได้รับผลกระทบโควิด-19 ให้ครอบคลุมทุกกลุ่ม ขณะที่วันนี้ หน่วยงานที่เกี่ยวข้องร่วมประกาศมาตรการดูแลตลาดหลักทรัพย์โดยเฉพาะตลาดตราสารหนี้วันที่ 22 มี.ค. นายอุตตม สาวนายน รมว.คลัง โพสต์เฟซบุ๊ก ดร.อุตตม สาวนายน เตรียมนำเสนอมาตรการ ศก.ระยะ 2 ต่อครม. โดยเร็วที่สุด เพื่อดูแลผู้ได้รับผลกระทบโควิด-19 ให้ครอบคลุมทุกกลุ่ม ส่วน วันนี้ (22มี.ค.) กระทรวงการคลัง-ธปท.-ก.ล.ต. และ สมาคม บลจ. สมาคมธนาคารไทย ได้ร่วมประกาศมาตรการดูแลตลาดหลักทรัพย์ โดยเฉพาะตลาดตราสารหนี้มาตรการ ศก. ดูแลผู้ได้รับผลกระทบจากแผนสกัดโควิด-19สวัสดีครับ ก่อนอื่นผมในฐานะคนไทยคนหนึ่ง ขอขอบคุณและเป็นกำลังใจให้ทุกฝ่าย ที่ทุ่มเททำงานเพื่อสกัดการระบาดของเชื้อไวรัสโควิด-19 โดยเฉพาะบุคลากรทางการแพทย์ และสาธารณสุขทุกท่านสำหรับกระทรวงการคลัง ได้เฝ้าติดตามสถานการณ์อย่างใกล้ชิด พร้อมทั้งประสานหารือกับทุกหน่วยงาน ทั้งภาครัฐ ภาคเอกชน เช่น ธนาคารแห่งประเทศไทย ก.ล.ต. ตลาดหลักทรัพย์ฯ สำนักงบประมาณ สภาอุตสาหกรรม หอการค้า ฯลฯ เพื่อร่วมกันจัดเตรียมชุดมาตรการด้านเศรษฐกิจ ดูแลบรรเทาผลกระทบต่อประชาชนอย่างต่อเนื่องมาตรการบรรเทาผลกระทบระยะแรกได้ออกไปเมื่อสองสัปดาห์ก่อน และวันนี้เราเห็นความจำเป็นของมาตรการเพิ่มเติมเป็นระยะที่สอง เพื่อให้สอดรับกับสถานการณ์และแนวโน้มที่เปลี่ยนแปลงไปสำหรับมาตรการระยะสอง โดยรวมแล้วเราให้ความสำคัญในการช่วยเหลือประชาชนกลุ่มต่างๆ ที่ได้รับผลกระทบด้านต่างๆ ทั้งรายได้ ภาระค่าใช้จ่าย และอื่นๆ โดยพยายามให้ครอบคลุมทุกกลุ่มครับ พร้อมกันนั้นเราจะเตรียมมาตรการทางเศรษฐกิจที่อาจจำเป็นต้องเพิ่มเติมในอนาคตด้วยทั้งนี้เพื่อให้มาตรการมีผลและสามารถช่วยเหลือประชาชนได้รวดเร็ว กระทรวงการคลัง กำลังเตรียมนำเสนอมาตรการระยะสองต่อคณะรัฐมนตรีครับอีกเรื่องที่จะแจ้งให้ทราบ คือ เมื่อช่วงบ่ายวันนี้ (22 มี.ค.) กระทรวงการคลัง ธปท. ก.ล.ต. สมาคม บลจ. สมาคมธนาคารไทย ได้ร่วมประกาศมาตรการดูแลตลาดหลักทรัพย์ โดยเฉพาะตลาดตราสารหนี้ ในภาวะที่ไม่ปกติขณะนี้ ซึ่งเราตระหนักครับว่าปัจจุบันมีผู้ลงทุนหลากหลาย โดยเฉพาะประชาชนผู้ลงทุนบุคคลรายเล็กจำนวนมากในตลาดหลักทรัพย์อีกทั้งเป็นการสร้างเสริมให้ตลาดหลักทรัพย์ดำเนินการไปได้มั่นคง ไม่กระทบภาคส่วนอื่นของเศรษฐกิจ เพราะระบบการเงินของประเทศปัจจุบันมีความเชื่อมโยงถึงกันหมด เเละให้ทุกฝ่ายที่เกี่ยวข้องมั่นใจได้ว่าได้รับการดูแลที่เหมาะสมและทันสถานการณ์ สิ่งที่ประกาศวันนี้จึงถือมาตรการที่จำเป็นส่วนหนึ่ง เพื่อดูแลประชาชนและระบบการเงินให้สอดคล้องกับปัจจุบันครับผมขอขอบคุณทุกท่านที่ได้ให้คำแนะนำ ข้อคิดที่สร้างสรรค์ ผมขอน้อมรับ วันนี้คนไทยทุกคนต้องให้กำลังใจซึ่งกันและกัน รวมใจ ร่วมกำลัง ทำหน้าที่ของตัวเองให้ดีที่สุด แล้วเราจะผ่านพ้นไปได้ขอบคุณครับ
รมว.คลัง โพสต์เฟซ เตรียมนำเสนอมาตรการ ศก.ระยะ 2 ต่อครม.โดยเร็วสุด เพื่อดูแลผู้ได้รับผลกระทบโควิด-19 ให้ครอบคลุมทุกกลุ่ม ขณะที่วันนี้หน่วยงานที่เกี่ยวข้องร่วมประกาศมาตรการดูแลตลาดหลักทรัพย์
โควิด-19,ไวรัสโคโรนา,ไวรัสโคโรน่า,COVID-19,มาตรการดูแลศก.ระยะ2,อุตตม สาวนายน,รมว.คลัง,ข่าวทั่วไป